Downloaded from YTS.MX
Official YIFY movies site: YTS.MX
ЛАС ВЕГАС
НЕВАДА
БУЛ. "ДЕКАТУР"
Как се казваш?
Татяна Суарес.
Давай, Татяна!
Вярвам, че съм най-добрата на света. Вярвам го с цялото си същество,
с всяка частица в тялото ми.
- Тя е доста доминираща... - Суарес е на друго ниво.
Не сме виждали такова доминиране при жените в ММА много отдавна.
Татяна Суарес е една от големите въпросителни в историята на ММА.
Всички смятахме, че ще стане шампион.
Но животът й поднесе много трудности.
Някога Татяна Суарес бе олимпийската надежда по борба на САЩ.
Тези планове бяха осуетени поради сериозна травма,
която разкри нещо много по-тежко.
Но тя превъзмогна всичко.
Преминах през ада. Преодолях много неща.
Няма да спра, докато не съм на върха.
Това е моята страст. Чувствам, че съм тук, за да правя точно това.
Но отсъствах доста време.
Започнах да се чудя дали ще бъда същата Татяна.
Ще бъда ли същият спортист?
Бившата легенда на борбата се завръща след близо четиригодишно отсъствие.
Да пробваме още веднъж?
Всички виждаха огромен потенциал у мен.
А сега, след всичко, което преживях...
От Ранчо Кукамонга, Калифорния...
...настъпи моят миг.
...Татяна Суарес!
НЕПОБЕДЕНАТА ТАТЯНА СУАРЕС
"ЕКСТРИЙМ КОТЮР" ММА, ОСНОВАН 2007
- Започваме ли? - Да.
ОСЕМ МЕСЕЦА ПО-РАНО
Не се захванах със смесени бойни изкуства, за да бъда втора или трета.
Искам да съм шампион на UFC.
Истински вярвам в това, откакто стъпих на тепиха.
Когато съм тук, все едно играем шах
или покер и аз имам най-добрата партия.
Наричат ги смесени бойни изкуства и за мен това наистина е изкуство.
Това е начин да изразиш себе си.
Край!
Преметна ни, а?
Защо?
Идваш тук без колан.
Човече!
Гледам, че тя няма колан,
а какво се оказа.
ХУАНКАМИЛО ПОНДЕРОС, БОЕЦ
ДЖЕЙ ПИ БАЙС ММА БОЕЦ
Пробвах дългата задна стъпка
от полузащита до ключа с крак.
Пробвах го на всички.
Пробвах го 40 пъти на нея. Тя го блокира 41 пъти.
И ти ли си се състезавал?
- Да. - Високо ниво. Високо.
Да.
Винаги съм била състезателна натура.
Винаги съм имала мотивацията, амбицията и етиката на работа.
Не мога да го обясня. От малка съм такава.
Татяна беше много живо дете.
СЮЗЪН МАЙЪРС БАБА НА ТАТЯНА
Искаше винаги да бъде в центъра.
Беше голяма фурия.
Честит рожден ден!
Честит рожден...
Крис, облегни се назад.
Татяна винаги ходеше на тренировките по борба на брат си
и беше много наблюдателна.
На един турнир тя каза: "И аз искам да се бия".
ЛИЗА МАЙЪРС МАЙКА НА ТАТЯНА
Казах й: "Момичетата не се бият."
Татяна е от хората, които...
КРИС ЛОПЕС БРАТ НА ТАТЯНА
...когато решат, че искат нещо, го правят.
Биеше се с момчетата.
Носеше малки, пухкави чорапки.
Имаше малка опашка и бретон, а щом излезеше,
направо поваляше хлапетата.
Изправяше се и усмивката й грейваше.
Влюбих се в борбата от ранна възраст.
Хей, бабо, внучката ти е стихия!
Бива си я, нали?
В борбата имаме поговорка.
"Трябва да бъдеш малко вълк в душата."
Татяна е вълк.
Мексиканската й кръв си личи.
Давай, Татяна!
На 12 години реших,
че ще бъда олимпийски шампион.
Браво!
Когато влязох в гимназията, целта си остана същата.
Давай, Тати! Давай, моето момиче! Давай!
Не отиде на дипломирането. Нито на бала.
През повечето време, ако в училище имаше танци,
тя ходеше на турнири по борба.
Отказа се от доста неща.
Единствено борбата и постигането на целта ми имаха значение.
Биеше се с някои от най-добрите момчета в Калифорния.
И въпреки, че бяха млади,
уменията на Татяна бяха феноменални.
ДЕЙВИД ОЧОА ТРЕНЬОР НА ТАТЯНА
Това момиче не приемаше загуба.
Стана младата надежда на борбата за жени.
Беше много скъпа на "Нортвю".
По това време бях първа на национално ниво.
Дори не бях в разцвета си.
Едва започвах спортната си кариера.
ШАМПИОН ПО БОРБА, ИЗТОЧНА ДИВИЗИЯ
БОРБА, ИЗТОЧНА ДИВИЗИЯ
ВЪЗРАСТЕН БОРЕЦ
Борбата е индивидуален спорт, но изисква подкрепа...
КАЛИФОРНИЯ, ШАМПИОН
КАЛИФОРНИЯ ЕКИПНИ ШАМПИОНИ
...гимназия "Нортвю", треньорите и екипът
ме изградиха не само като борец, но и като личност.
КОВИНА
КАЛИФОРНИЯ
ЗАПАДНА КОВИНА
ВИКИНГИТЕ ОТ "НОРТВЮ"
ГИМНАЗИЯ "НОРТВЮ"
Имам огромния късмет да мога да се върна,
за да помагам и да остана част от семейството.
Ето го нашето момиче. Татяна Суарес.
Тя започна оттук. Първата четирикратна щатска шампионка.
Наби много момчета в тази програма.
Истински късметлии сме,
че имаме член на екипа на световно ниво.
Овации, хайде, овации.
Татяна Суарес е легенда в "Нортвю"...
МАЙК ДЮРАН, БОРБА ЗА ЖЕНИ
...и за двата пола.
Тя беше един от пионерите на борбата за жени в Калифорния
и на национално ниво.
Давайте!
Трябва да пъхна лакътя си ето тук. Това ми е защитата, ясно?
Биеше се с момчетата, което не бе лесно.
ЛИГАТА ВАЛЕ ВИСТА
УНИВЕРСИТЕТСКА БОРБА
Момчешкият ни отбор тренира за шампионати.
Стъпвам напред. Това ми дава пространство,
дава пространство на тялото ми.
Татяна Суарес си е легенда.
Винаги е вълнуващо, когато е тук.
САВАНА ЛЮИС, БОЕЦ
Когато се захванах с борба, бях на лагер на "Нортвю"
и тя дойде да говори с нас.
Когато започвах да се занимавам с борба,
нямаше много момичета бойци,
които да са си създали име.
Тя ми отвори очите,
че това е нещо, което мога да правя.
Старая се да мисля като Татяна.
Постигнала е много...
ЛЕЙЛАНИ ЛАЗАРО, БОЕЦ
и искам да вървя по стъпките й.
Бутам напред.
Веднага щом тя отвърне, я хвърлям. Ясно?
Борбата не е за всекиго.
Трябва да имаш силен дух...
Р. ЛАЗАРО, ГЛАВЕН ТРЕНЬОР
...силен ум и да умееш да посрещаш разочарованията.
Толкова много деца са минали оттук
и са успели като възрастни,
започвайки от най-различни места. Невероятно е.
Борбата за жени все още е млад спорт.
Ти започваш, нали?
Нека хване врата ти.
Днес е много по-приета, отколкото преди години.
Когато започнах да водя Татяна по национални турнири,
мисля, че имаше само пет колежа в САЩ,
които предлагаха борба за жени и имаха отбори.
Сега има близо сто.
Един от най-бързо развиващите се спортове в САЩ.
Невероятно е.
Ще дадеш напред и ще окажеш натиск,
тя ще отвърне и се озоваваме тук.
Просто искам да ги вдъхновя, най-вече с това, че съм латиноамериканка.
Живея в Калифорния, тук има много латиноамериканки.
Тук е пълно с латиноамериканки и се радвам, че мога да им помогна,
тъй като доста от традиционно настроените мексиканци
смятат, че жените не трябва да спортуват.
Искам да покажа, че можеш да си жена
и да имаш успехи, благодарение на борбата.
Същото важи за дъщерите им и за внучките им.
Това е американската мечта.
Родителите ни са искали
те и децата им да имат по-добър живот в тази държава.
Чрез усилен труд в спорта те имат тези възможности,
могат да отидат в колеж.
Създаваш основа
и можеш да градиш върху нея поколения наред.
В моята култура спортовете за момичета не са особено популярни,
но братята ми се занимаваха с борба и ми се стори
много готино. Исках и аз да пробвам.
ИЗАБЕЛА ИНОХОСА, БОРЕЦ
Определено съм станала по-уверена.
Така казват...
НАТАЛИ ЛОПЕС, БОРЕЦ
...майка ми и съотборниците ми.
Те са ми като второ семейство.
Това е най-хубавото усещане, да знаем, че се подкрепяме.
Л. ГАРСА БОРЕЦ
Най-добрите ми приятели преживяват
или са преживели същите неща.
Всички се подкрепяме един друг.
Всички се раздаваме на 100 процента.
Борбата ми даде почти всичко.
Когато се боря, освобождавам всичкия гняв и неудовлетвореност.
Това ме извади от черупката ми.
- Викинги, на три. Едно, две, три! - Викинги!
- Ние не се пречупваме! - Ние пречупваме другите.
- Браво! - Да!
"Ние не се пречупваме! Ние пречупваме другите!" е мотото ни.
Каквото и да преживяваме, няма да се огънем.
Когато бях на 17 години, бях четирикратен национален шампион.
Бях под огромно напрежение,
защото исках да бъда олимпийски шампион.
Но имам чувството, че разцъфвам, когато съм под напрежение.
Не мисля, че бягам от него.
Цял живот хората ми казваха,
че не трябва да се бия, защото съм момиче.
Не ми е там мястото, защото съм момиче.
Това ме мотивира. Когато хората се съмняват в мен,
ми се иска да докажа, че грешат.
2008 ОЛИМПИЙСКИ КВАЛИФИКАЦИИ НА САЩ
Татяна влезе в световния отбор на 17 години.
Беше нещо нечувано.
Когато я заведох на националните игри,
тя победи настоящия шампион.
Борбата е първият спорт. Първоначалният.
Най-старата олимпийска дисциплина.
Татяна беше страхотен състезател на много млада възраст.
Т. СТАЙНЪР, СТ. ТРЕНЬОР
Тя премина в по-голяма възрастова категория и поради състезателния си дух
се издигна много бързо,
защото не се даваше.
Нямаше латиноамериканки в отбора на САЩ.
Бях много горда от това, че съм първата латиноамериканка,
която представя САЩ.
Тери видя потенциала в мен и вложи много време в мен.
Мисля, че Татяна щеше да стане олимпийски шампион.
Тя е от тази класа спортисти.
Някои хора искат да печелят.
Татяна имаше нужда да печели. Различно е.
Провалът не беше вариант.
ДОМЪТ НА КРИС ЛА ПУЕНТЕ, КАЛИФОРНИЯ
Как е? Как се чувстваш физически?
Добре съм.
Чувстваш ли се готова?
Започнах със спаринг.
Преди това само се борех и тренирах жиу-жицу.
- Ясно. - Искам да тренирам усилено,
но се притеснявам.
Трябва да тренираш усилено два, може би три дни в седмицата.
- Разбираш ли? - Но аз тренирам...
- Знам. Няма... - ...усилено...
- Това ти казвам. - ...всеки ден.
Трябва да промениш това. Разбираш ли ме?
Имаш десет години...
Разбирам се много добре с брат ми.
Бяхме много близки като деца.
Знаеш какво казват.
Борецът минава през стената,
а жиу-жицу боецът намира бърз начин да я заобиколи.
Вместо както винаги да минаваш през стената,
трябва да минеш над нея или отстрани.
Ясно.
Израснах с един родител.
Баща ми ме заряза на седем.
Трябваше да ме вземе за рождения ми ден.
Щяхме да идем в "Дисниленд". Той така и не дойде.
Помня, че когато шофирах с нея и по радиото пускаха
латино музика, тя казваше:
"Смени я. Изключи я."
И очите й се пълнеха със сълзи, защото й напомняше за баща й.
Майка ми трябваше да поеме всичко.
Много помогна това, че имах брат ми,
защото нямах бащина фигура.
Помогнах да отгледаме Татяна. Сменях пелените й, хранех я.
Беше малкото ми другарче.
Не беше достатъчно голям да ми бъде баща, но се грижеше за мен.
Един хрупкав хамбургер е готов.
Исках да бъда човекът, който баща й не можеше да бъде.
- Ти защо не ядеш? - Не съм гладна.
Може би защото когато растях,
никога нямаше кой да се грижи за мен.
Винаги аз се грижех за всички.
Да си самотна майка може да бъде много трудно.
Забременях с Крис на 15 години.
Майка ми искаше да направя аборт,
защото смяташе, че така ще е най-добре,
но сърцето не ми позволи да го направя.
Купих мобилно жилище в Ел Монте, когато Крис беше на пет,
а малко след това се роди и Татяна.
Но у дома имаше много несигурност.
Домът ни не беше стабилен, когато бяхме малки.
Исках да стана педиатър, имах добри оценки...
Справях се добре в училище. Завърших с най-високо отличие във випуска.
Съжалявам.
Пастрокът ми малтретираше майка ми физически.
Малтретираше я вербално.
На няколко пъти ме е удрял
и ме е наранявал.
Казваше, че ще извади пистолета си
и ще я убие.
Правел е това често. Не само веднъж.
Но заради това насилие,
тя не умееше да изразява...
Не знам дали бе гняв или неудовлетвореност, или нещо друго.
Реакциите на Лиза, когато се бореха,
много често бяха прекомерни.
За нея означаваше твърде много това те да се справят добре.
Нарани го. Нарани го. Разплачи го.
Победата бе приоритет за майка ми. Нямаше други варианти.
Беше трудно. Наистина.
Казваше неща от рода на: "Или спечели, или му мисли."
Буквално всяваше страх от Бога в нас.
Помня, че един път загубих турнир.
Добра игра, браво.
Брат ми реши да дойде с нас.
Изненадах се, че майка ми...
Тя прие доста добре това, че загубих.
Обикновено винаги беше доста разстроена.
Държеше се различно, защото брат ми беше наоколо.
Накрая отидохме в дома на баба ми
и оставихме брат ми.
Помня как ми трепна сърцето, защото знаех, сещате се...
Знаех какво се задава. Знаех, че ще е ядосана.
Той слезе от колата и...
Тя ме удари.
Като малка бях много сърдита на майка ми.
Вечно исках да докажа, че греши и в същото време да я зарадвам.
Сякаш никога не можех да достигна стандартите й.
Беше трудно,
защото просто искаш родител, който да те обича.
Опитвах се да я защитавам.
Исках да бъде защитена.
Давах най-доброто от себе си. Не знам дали беше достатъчно.
- Крис Лопес. - Браво, Крис!
Когато пораснах, влязох в колеж,
аз пораснах, а тя все още беше малка.
Помня, че имахме труден разговор по телефона, докато бях в колежа.
Тя ми позвъни и ревеше, защото ме нямаше.
Пита ме защо съм я зарязал.
Пита ме: "Защо ме изостави?"
Чувствах се отговорен.
Няма да забравя гласа й и как плачеше, когато каза това.
- Не мърдай. - Завърти се. Върти се.
Толкова много обичах борбата. За мен беше начин да избягам.
11 ЯНУАРИ 1998
Всичката енергия, която имах, се изливаше в борбата
и в това да успея.
Татяна Суарес.
Това ми помогна да се справя с болката, която изпитвах.
Всеки човек намира в живота си нещо,
което му помага да се справи.
За мен това беше борбата.
Май така започна за мен.
Често хората осъзнават, че борбата като спорт
те подготвя за живота.
Подготвя те за възходите и паденията, за загубите и победите.
Всичко опира до това как се изправяш срещу тях, как гледаш на тях.
Имах много проблеми с психичното здраве в гимназията.
Страдах от тревожност и депресия.
Не осъзнавах колко са зле нещата, докато не настъпи пандемията от Ковид.
Връхлетяха ме чувства на самота.
Всеки има различна история, но на мен лично
борбата ми помогна с психичното ми здраве.
Даде ми причина да се будя.
Борбата ме извади от дупката, в която се бях закопала,
дупката, която бе създадена за мен. Даде ми сили да продължа напред.
Ако можех да говоря със себе си като по-малка, щях да си кажа:
"Ти си родена за велики неща.
Ще ти бъде трудно, но винаги ще намираш начин."
Когато играех за отбора на САЩ,
ме поканиха да живея в олимпийския тренировъчен център. Това ме зарадва.
ОЛИМПИЙСКИ ТРЕНИРОВЪЧЕН ЦЕНТЪР КОЛОРАДО
Радвах се да напусна.
С майка ми нямахме истинска връзка.
Почти не си говорехме.
Не се прибирах за Деня на Благодарността и за Коледа.
Но обожавах живота в центъра,
защото единственото, което правиш е да ядеш, спиш и да се бориш.
Това съм аз.
Ето ни на втория тур от световния шампионат.
Започнах да се боря международно и се справях толкова добре.
Взех световен сребърен медал на 17 години.
Бях убедена, че ще съм олимпийски шампион.
Трябваше просто да се развия като атлет и беше въпрос на време.
ГРАН ПРИ ТУРКОИН ФРАНЦИЯ, 2011
На откритото първенство на Франция забелязах, че ме боли вратът.
Усетих изтръпване по лицето, по ръката.
По време на разгревките си мислех:
"Как ще се справя с този турнир?"
Обаче в крайна сметка разбих опонентката ми.
Помня колко бях горда от това, че съм превключила психически
от негативно към положително мислене за броени минути.
В крайна сметка спечелих френското първенство.
И излетяхме към дома.
Забелязахме, че вечно потрепва,
вечно повдига рамото си ето така.
Мислех си, че трябва да бъде прегледана.
Нещо се случваше.
По време на тренировка атакувах и не можех да мръдна.
Не знам... колко време мина.
Може да е било повече от няколко секунди, но не можех да помръдна.
Имах чувството, че продължи цяла вечност.
Вратът й се скова и тя изпищя
и мисля, че се уплаши страшно много. Никой не иска да бъде парализиран.
Извикаха линейка и си мислех, че ще ми кажат:
"Ще ти мине.
Ще направим това и това и ще се биеш отново."
Но гръбнакът ми беше изкривен.
Травмите на врата са съкрушителни за един борец.
На чисто подсъзнателно ниво започваш да мислиш: "Божичко."
А. ГЕЛПИН, ИЗСЛЕДОВАТЕЛ
"Това ли е краят?
Това ли ще ме докара до инвалидна количка доживот?"
Казаха ми: "Не трябва да се биеш повече.
Мислим, че може да останеш парализирана."
След това тя се прибра у дома и никога не се завърна към спорта.
Но тази травма на врата й спаси живота.
Трябваше да отида на специалист за врата и заради диагнозата
направиха снимки и намериха бучка около щитовидната ми жлеза.
Направиха ми биопсия и се оказа, че е рак.
Страшно е да чуеш "рак".
Бях съкрушена.
Страхувах се за нея.
Тя премълча доста неща,
но от поведението й си личеше,
че не й е лесно да се справи с това.
Тя просто...
...угасна.
Буквално сякаш някой угаси светлините. Край.
Не исках да се тревожат, затова се справих с това сама.
Беше много депресиращо.
Чувствах се безпомощна и сама.
Дори ми минаваше през ума да си сложа край на живота.
Беше ми трудно,
защото се борех с болест, която можеше да ме убие.
Но същевременно не исках да продължавам,
защото ми липсваше борбата.
Наложи се да ми извадят щитовидната жлеза,
но имаше разсейки в лимфните ми възли, в дробовете и къде ли не.
Наложи се да премахнат част от лимфните ми възли.
Основната функция на щитовидната жлеза е да регулира метаболизма.
Това е органът, който определя колко енергия ще имате,
кога се възстановявате, кога почивате,
колко калории изразходвате, телесната ви маса. И изведнъж го няма.
Много е трудно...
...за един обикновен човек да се справи и един ден без щитовидна жлеза.
Да не говорим за професионален спортист или професионален боец.
След травмата на врата и рака се наложи да се върна в Калифорния.
Бях такава емоционална и психическа развалина.
По-трудно ми бе да приема загубата на борбата, отколкото рака.
Беше ми много трудно, защото единственият ми начин за справяне
го нямаше.
Бях толкова депресирана, че имаше един период,
в който си мислех: "Не знам какво ще правя.
Не знам коя съм."
Но единственото нещо, което научих от борбата е,
че когато нещата загрубеят, просто трябва да продължиш напред.
През това време се промених към по-добро.
Мисля, че отдавах стойността си на борбата
и това ме накара да преосмисля коя съм като човек
извън борбата.
Беше дар, защото бе много трудно,
но пък успях да се преборя с рака и да го излекувам.
Същевременно знаех, че не съм приключила.
Отново щях да намеря начин да се бия.
Тя не е обикновен човек.
Не че има нещо лошо да си обикновен, но тя просто не е.
Тя е състезател. Борец. Тя просто обича да се състезава.
Нищо друго не знае.
Просто опитах да бъда човекът, който е винаги насреща.
Исках да знае,
че каквото и да става, съм насреща.
Дори и да работи в магазин до края на живота си, няма значение.
Ще я обичам точно толкова много. Но знаех, че не това иска.
Опитах се да измисля какво мога да правя занапред,
което няма да натоварва врата ми.
Захвана се с жиу-жицу и я питах: "Това разумно решение ли е?
Не е ли същото като борбата?"
Тя отвърна: "Не, не натоварва врата толкова много."
Страх ме е да остана парализирана,
но нуждата, която изпитвам, да бъда най-добрата,
надделява над тези страхове.
...виждаш, че е в добра позиция, давай, давай.
За пръв път я срещнах, когато дойде в залата,
за да тренира жиу-жицу.
Помня, че я гледах как се превърта...
РОМИ АРАМ, СТАРШИ ТРЕНЬОР
...и правеше всичко така естествено. Просто знаеше къде да застане,
как да използва теглото си, къде да упражни натиск.
Той ме наблюдаваше и ме пита: "Занимавала ли си се с това?"
Казах му, че не съм. Тренирала съм борба.
И той каза, че си личи.
Надделя над доста момчета в залата и май разбрах
няколко дни по-късно, че е боец от висок ранг.
Класът по жиу-жицу беше в зала за смесени бойни изкуства. Бях заобиколена
от ММА техники, удари и други подобни.
Мислех си, защо да не се пробвам.
ММА означава смесени бойна изкуства.
АРИЕЛ ХЕЛАНИ ММА ЖУРНАЛИСТ
В тях има елементи от жиу-жицу,
бокс, борба. Всеки вид бойно изкуство
на земята се слива в един спорт
и просто си проличава кой е най-доминиращият боец.
Татяна Суарес е започнала с борба.
Някои от най-добрите състезатели по борба са имали страхотен успех с ММА
и винаги съм вярвал, че борбата е най-добрата основа,
която можеш да имаш като ММА състезател.
Още от първия момент тя се открои.
А в залата ни има основно мъже
и след тренировката много от момчетата идваха
да ме питат коя е тя.
Тати започна да тренира с мен през 2012 г. и след това започна да се състезава в ММА
през 2014, когато бе първият й двубой.
ТАТЯНА СУАРЕС - ТАЙРА ПАРКЪР ПРОФЕСИОНАЛНИЯТ ДЕБЮТ НА ТАТЯНА, 2014
Давай, Татяна. Наблегни на колената.
Татяна Суарес.
Веднага щом оздравя, се върна към призванието си
да се състезава
и ми бе ясно, че захване ли се с това,
късмет на всички останали жени,
защото тя е опасна.
Да!
Биех се в клетката от едва шест месеца,
когато чух, че правят шоуто "Боецът".
Исках да участвам!
32-ма бойци с една-единствена цел.
Да оцелеят най-оспорваното състезание по ММА.
В "Боецът" щяха да съберат 16 бойци в една къща.
Общо взето е турнир.
Намираме най-добрите...
ДЕЙНА УАЙТ ПРЕЗИДЕНТ, UFC
...в света във всяка категория
и двама от най-добрите бойци на света са главни треньори.
Като треньор в "Боецът" трябваше да събера отбор.
Трябваше да избера няколко души да се бият в моя отбор.
К. ГАДЕЛА, БИВШ UFC БОЕЦ
Много съм борбена.
Победителят печели шестцифрен договор с UFC.
Давай! Бий я. Давай! Хайде!
По това време имах едва три мача,
така че "Боецът" ми даде шанс
да натрупам повече опит, повече време в клетката.
Изобщо не се съмнявах, че ще успея.
Щях да спечеля.
Когато отидеш на изпитанията, те карат само да се търкаляш
около две минути.
UFC 25 ГОДИНИ
След това влязох в бой. Размазах другото момиче.
След няколко седмици ме извикаха.
Казаха ми, че влизам в шоуто.
Бях започнала да работя в магазин,
защото можех да съм на половин работно време, докато тренирам.
Казах на шефката ми, че напускам.
Тя се изненада и й разказах, че съм влязла в предаването "Боецът".
Тя ми отвърна,
че ще се видим след няколко месеца.
Казах й, че напускам.
Няма да се върна. И си тръгнах.
"БОЕЦЪТ, СЕЗОН 23
Когато за пръв път видях Татяна, си казах,
"Има нещо у това момиче."
А когато я видях да се бие, си казах,
"Майчице! Това момиче не се шегува."
Избери първия си боец.
Татяна.
Татяна беше много концентрирана. Знаеше точно какво иска.
Това много ми хареса у нея. Не можеш да научиш някого на кураж.
Татяна е чудесен пример за това.
Преживяла е много житейски трудности, които са я докарали дотук.
Татяна не е от хората,
които играят жертвата. Тя просто идва и си свършва работата.
Идва и печели.
Стигнах до финала на "Боецът".
В категория сламка на финала Татяна излиза срещу Аманда.
Тече реклама, защото това е финал и аз съм отзад
и я чувам как говори за мен и казва:
"Татяна не е свикнала да бъде пирон,
аз ще съм чукът и ще я пречупя." Бях толкова спокойна,
а изведнъж я чух да казва това
и направо полудях.
ТАТЯНА СУАРЕС - АМАНДА КУПЪР
Никой няма да ме пречупи.
Дори не се притесних, толкова бях ядосана,
че някой мисли, че ще ме пречупи.
Ето я непобедената Татяна Суарес.
Тя тренира борба от малка и има невероятни умения в борбата,
както и умения при повалянето
и разнообразни техники на събмишъни.
Свалих я и започнах да я млатя без да мисля
и изведнъж се оказвам с ключ на ръката.
Купър пробва ключ на ръката.
Решавам, че няма да се предам, тя ще трябва да ми счупи ръката,
така ще я набия с една ръка и пак ще стана шампион на "Боецът".
Каквото ще да става.
Добра защита от страна на Суарес.
Накрая си измъкнах ръката.
Добър удар от Суарес.
Опит за ключ на врата. Бързо го променя на японска вратовръзка.
Ако успее да прекара десния си крак отзад.
Направих й толкова здрав ключ на врата, че тя започна да удря по тепиха,
но съдията не видя това.
Буквално му казах, че тя се предава
и тогава тя започна да мята крака,
защото реши, че ще се измъкне.
Тя се паникьоса, той я удари и й каза: "Край."
Татяна Суарес е шампион!
Татяна Суарес приключва невероятното си участие в "Боецът".
Това беше един вид признание.
Най-сетне светът видя това, което аз виждах и знаех.
Победителят в категория сламка в 23-ти сезон на "Боецът" е
Татяна Суарес.
Победата ми даде толкова много надежда на всички.
Бяха ме видели да преживявам толкова много.
Семейството ми, гимназията, всички.
Видяха ме да губя нещо,
но успях да спечеля много повече.
Преминах през ада. Преборих се с рака.
Там, откъдето идвам, казваме: "Ние не се пречупваме. Ние пречупваме другите."
Никога няма да се пречупя. Преживях много.
Няма да спра, докато не съм на върха.
Когато каза: "Там, откъдето идвам..."
"Там, откъдето идвам, не се пречупваме."
Това е целият път...
Тренираш някого и го караш да повярва в себе си
и това те кара да се гордееш.
Видях майка ми отзад, тя плачеше
и ми каза: "Толкова се гордея с теб."
Помня, че я прегърнах и осъзнах,
че ако не беше жертвала толкова много за мен, нямаше да съм тук.
"ЕКСТРИЙМ КОТЮР" ММА
ПРОМЕНЯМЕ СВЕТА, ЕДИН ПО ЕДИН
Здрасти!
Мария. Искаш ли да започнеш?
- Да. - Добре.
Всеки път, когато тренирам, има степен на напрежение,
на която искам да знам, че мога да издържа.
Затова гоня това всеки ден по време на тренировки,
за да съм уверена в клетката.
Харесва ми усещането да си давам зор.
Бих казала, че обичам да пречупвам хората по време на тренировки.
Борбата и хватките й не са добри, не са велики, а са елитни.
Това я отличава от всички останали,...
АЛЕКС ПОЙНАР ММА БОЕЦ
...а тях също ги бива.
Татяна е опасен боец. Много силен натиск.
Ръцете и ударите й...
ПУНАХЕЛЕ СОРИАНО ММА БОЕЦ
- ...са доста добри. - Почти 7 кг по-тежък съм от нея
и се бия цял живот, а трябва да се раздавам на макс,
за да не й позволя да заключи краката ми,
да ме свали или задуши.
Удряй, удряй! Не се давай.
Бий се малко.
На 50 процента. Бий се.
Вълнувам се, че отново ще се бия в клетка.
Обожавам състезателния елемент, но и това, че има насилие.
Това е брутално изкуство.
В клетката няма да имам проблем.
МАРИЯ ХОСЕ ФАВЕЛА ММА БОРЕЦ
Да, но по средата?
По средата ще скъсиш дистанцията
и ще се предпазиш, като сграбчиш. Разбираш ли?
Просто сграбчваш.
- Сграбчваш и да видим какво ще стане. - Да.
Чудя се дали ще тренираме сборичкването после.
Аз винаги го тренирам, така че все тая.
Опитах се да те хвана отдолу и през крака или да пробвам на един крак.
Ясно.
Реших, че ако се справя с Татяна, ще се справя и с другата.
Голяма част от живота ми е да помагам на други жени
да повярват, че могат да успеят в мъжки спорт.
За мен това е част от наследството ми.
Едно от предизвикателствата на борбата е,
че не ме кара да се чувствам като момиче.
Все пак се бия с всички тези момчета,
а и често не ме вземат насериозно, защото съм момиче.
Може би съм от малцината, които искат да се занимават с това.
Но така се чувствам специална.
Повечето хора се плашат, когато разберат.
"О, тя тренира борба. Не се закачай с нея."
Изглеждаме по-страшни от другите,
мисля, че това ни отличава.
Не обичах да изпъквам,
но борбата ме извади от черупката ми.
Чувствам, че мога да изразя себе си, да нося грим, да си направя косата,
да се постарая да изглеждам добре, защото се чувствам уверена.
Не свързвам борбата с нищо мъжко.
Обичам да бъда силна жена.
Мисля, че силата е нещо женствено.
Чувствам, че представям жените.
Представям моята общност. Представям латиноамериканците.
Затова гледам не просто да бъда страхотен борец,
но и страхотен човек.
За мен пътят, който изминеш, те прави по-добър човек,
ако използваш пречките, за да станеш по-добър.
ТАТЯНА СУАРЕС - ВИВИАН ПЕРЕЙРА 11 НОЕМ. 2017
След като спечелих "Боецът", се бих с Вивиан Перейра.
Победих я с единодушно решение на съдиите.
След това се бих с Алекса Грасо, тя ми направи заден ключ на врата.
ТАТЯНА СУАРЕС - АЛЕКСА ГРАСО
Невероятно представяне на Татяна Суарес.
След това се бих с...
ТАТЯНА СУАРЕС - КАРЛА ЕСПАРЗА
...Карла Еспарза и спечелих с технически нокаут в третия рунд.
- Татяна Суарес. - Майчице!
След като победих Карла, много хора започнаха да ме наричат
"шампиона".
В ума си вече бях на път към титлата.
И след това ме помолиха да изляза срещу Нина Ансароф
за шампионската титла.
СУАРЕС - АНСАРОФ
Ето я и нея, жената, за която говорят всички.
Номер две в категория сламка, непобедената Татяна Суарес.
Две седмици преди това си контузих врата при тренировка.
Не знаех доколко е сериозно и се бих с контузията.
Суарес е в синьо, а Нина Ансароф в сиво.
Още в началото на мача
усетих болка надолу по ръката.
- Събори я. - Има различни нива в този двубой.
Психическият елемент е най-трудното нещо
за преодоляване по време на двубой,
просто защото те е страх да не се парализираш.
Не трябва да мислиш за парализа, когато си в клетката.
Победителката, с единодушно решение,
Татяна Суарес.
Помня, че след двубоя й от 2019 г. всички бяхме убедени,
че през 2020 г. тя ще е шампион. Несъмнено.
От доста време го очаквам
и просто искам да сложа този колан.
След борбата болеше още повече...
- Дами и господа, Татяна Суарес. - ...и осъзнах,
че ще ми трябва доста време.
Свързах се с Анди Гелпин и съставихме план
за възстановяване от травмата на врата, защото знаех,
че няма как да се справя сама.
Мислехме си, че ще отнеме шест-седем месеца,
а минаха четири години.
Травмата на врата беше сложна и все още е предизвикателна,
защото се отрази на всичко.
Накарахме Татяна да прави неща,
които малцина спортисти биха издържали.
Представете си да трябва по три часа и половина
да си разтягате врата всеки ден, по няколко пъти на ден.
Минаваше ми през ума какво ще стане,
ако не се оправя. Затова живеех ден за ден.
Не искам да прекарам остатъка от живота си, чудейки се.
Искам да съм убедена, че съм пробвала.
Може да се проваля, да не ми достигне нещо, но съм опитала.
Отне ни година и половина, може би две години, но успяхме.
Минахме през тренировъчен лагер и всичко беше перфектно.
Мислех си: "Успя да се справиш
с прост тренировъчен лагер. Да те вкараме в двубой."
Предстоеше ми двубой.
Лагерът вървеше добре.
Щях да се бия и се изправих срещу едно момче.
И го съборих.
Той изглежда се разстрои от това, че го съборих.
Тогава атакува и ме блъсна в стената.
Когато си в клетка, имаш повече пространство за движение,
защото клетката е подвижна, но когато имаш неподвижна стена,
това е нещо съвсем друго.
Той събра краката ми
и просто опита да ме събори
и тогава чух най-силното изпукване.
Сякаш бейзболна бухалка удари нещо.
Коляното ми беше обърнато в грешната посока,
ставата ми бе разместена.
Опитваха се да ме успокоят, а аз пищях,
коляното ми беше наобратно и когато сгънах крака си,
то се намести на мястото си.
Лежах и беше много трудно,
защото тъкмо се бях завърнала след нещо толкова тежко,
както психически, така и физически. Бях работила усилено да стигна дотам.
Беше толкова трудно.
Никога не ми е минавало през ума да се откажа от нещо,
но на този етап това ми хрумна.
След като се контузих,
ми направиха скенер, извикаха ме
и ми казаха:
"Коляното ти е много зле. Най-тежката травма, която сме виждали.
Все едно си била в мотоциклетна катастрофа."
Тя не си нарани коляното. Направо го откъсна от крака си.
Щеше да е тежко да си нарани коляното
и да е извън строя четири месеца.
Това беше различно.
Не съм се чувствала по-зле от това.
Всеки ден беше борба, толкова много болка.
Под болка имам предвид по-скоро емоционалната и психическа болка.
Лежах в леглото цяла седмица и ревах.
Но след това си казах: "Трябва да измисля нещо."
ИНСТИТУТ НА UFC
Тя има огромния късмет да е член на UFC.
Това й дава достъп до Института на UFC,
което помага невероятно много,
най-вече с тази травма на коляното.
За няколко часа беше на телефона
с някои от най-добрите физиотерапевти в света.
Свързахме я с хирурзи из цялата страна.
Хирурзи, които са недостъпни, защото не приемат пациенти.
Ето тук...
Когато един атлет получи толкова сериозна травма на става,
знаем, че предстои операция.
Знаем и че възстановяването ще е дълго.
Добре.
За пръв път срещнах Татяна, когато бях с олимпийския отбор на САЩ.
Работя с Татяна от 2011 г. насам.
Виждала съм я през възходи и падения.
ХЕДЪР ЛИНДЪН, ФИЗИОТЕРАПЕВТ
Познавам травмите й. Научих
и какво помага за тях.
Познавам Татяна, познавам мотивацията й, волята й.
Няма травма, която да спре това момиче.
Тя има големи цели, големи мечти
да стигне до върха и да остане там.
Добре звучи.
Направиха ми операция в Лас Вегас.
Два дни по-късно започнах физиотерапията.
Завръщането не започва като оздравееш...
СУАРЕЗ, ТРЕНИРОВКА
...а докато си контузен.
Започва, докато си контузен и очакваш операция
и дори преди операцията. Аз така гледам на нещата.
Завръщането ми започна в момента, когато реших, че ще се бия отново.
Татяна Суарес е една от най-силните жени, които познавам.
Аз също получих травма на крака
и ако тя може да се справи с това, аз също мога.
Истинско вдъхновение е.
Виждайки как Татяна упорстваше със същите неща,
през които трябваше да премина, ми помогна много.
Истинско вдъхновение е това
как се справя с предизвикателствата и трудностите, пред които се изправя.
Когато съм на ринга, гледам да съм като нея,
опитвам да помня,
че нейната нагласа е: "Няма да ме повалиш."
Когато имах проблеми с психичното здраве,
тренирах много с Татяна.
Тя е за пример. Ако тя може, значи и аз мога.
Това ме мотивира.
Не знам дали мога да твърдя, че вървя по стъпките й
или поемам щафетата й.
Мисля, че това не е лека работа.
Но това е едно усещане, към което всички от нас
в залата се стремят.
Като помислите за този спорт и тези спортисти,
всички те са хора, на които другите искат да подражават.
Тези жени показват на момичетата какво е възможно.
Когато в идните 15-20 години
младите момичета гледат какво правят тези жени,
ще имаме едно напълно различно поколение жени.
Важно е малките момичета да видят какво е възможно.
Не сме я виждали от юни 2019 г.
Пълна трагедия е да си в разцвета си и да не излезеш на ринга над три години,
когато си толкова добър, колкото е тя. Досега сигурно щеше да е шампион
и кой знае как това щеше да се отрази на нея, на семейството й
и на банковата й сметка. Не е лесно да преодолееш това.
Да отсъстваш три години от боен спорт и да се опиташ да се завърнеш...
Трудно е. Много е трудно.
Сега след три години трябва да преодолее отсъствието си от ринга.
Чупиш си врата. Получаваш рак на щитовидната жлеза.
Разбиваш си коляното.
На кой етап си казваш: "Знам ли...
Може би това не е за мен, време е за промяна."
Но тя се труди цял живот, за да стигне дотук.
Животът й поднесе много изпитания
и тя превъзмогна всичко.
Ти все едно му даде урок.
ПАТРИК МИКС ММА БОЕЦ
- Знам. - Не се даваше.
- Не. - Гледаше насам,
докато ти го душеше.
АПАРТАМЕНТЪТ НА ТАТЯНА ЛАС ВЕГАС, НЕВАДА
Днес ще пиша на Мик Мeйнард, който урежда срещите на UFC,
за да поискам двубой.
На този етап се чувствам готова психически.
Тренирам от известно време.
Чувствам се силна. Трябва само да уредим двубой
и дата за него.
ЗДРАСТИ, МИК. ГОТОВА СЪМ ЗА ДВУБОЙ.
На този етап искам да се бия с когото и да е.
Не ме интересува кой ще е. Той ми отговори.
Той ми писа: "Става! Добри новини" И след това писа: "52 кг?"
Този двубой няма да е 52 кг, ще бъде 56,5.
Това момиче натрупа мускули.
МИСЛЯ СИ ЗА 56,5.
Така или иначе тренирам, просто се радвам, че той ще се постарае
да ми намери противник, за да мога най-сетне да изляза
и да се състезавам, защото обичам това повече от всичко.
СТАВА.
Много дълго време мина, откакто имах двубой...
УРА! НЯМАМ ТЪРПЕНИЕ.
...радвам се, че ще изляза и ще покажа какво мога.
Надявам се това да е началото. Вълнувам се много.
Как е, народе? С вас е Джеймс Линч.
Бързо видео относно новините,
че Татяна Суарес най-сетне има двубой
след дълго отсъствие.
Ще се изправи срещу Монтана де ла Роза.
Монтана е сериозен противник. Настъпва и напада със силни, тежки удари.
Тя се е занимавала с борба и съм сигурен, че ще работи
по защитата си и други неща.
- Спри, спри! - ...под брадичката. Предава се.
Тя е боец от най-висок клас.
Предимството, което Монтана има над Татяна е,
че сме в по-тежка категория.
Чудесно е да видим Татяна Суарес отново в действие. Доста време мина.
Ако е в добро здраве, ще вдигне шум
в дивизията през 2023 г. Истински се вълнувам.
Така, искам да знам какво мислите...
Всъщност съм малко притеснена. Трябва ми разрешение днес,
че мога да се бия.
РЕНТГЕНОВА ЗАЛА
- Рентген ли ще правим? - Да.
Ще застана ето тук...
Ще може ли да си вържете косата нависоко?
На коя дата е срещата?
- 25-ти. - Ходила си на лагер
- поне шест седмици? - Да.
Добре, сега след като наближава мачът ти...
Д-Р СТИВЪН САНДЪРС, UFC
- ...нямаш болки във врата? - Не.
Нямаш симптоми в ръцете?
Тренирала си граплинг? Боксирала си се?
- Да. - И си се борила?
- Да. - Добре.
- И дотук всичко е наред? - Да.
За да знаеш какво ще правим,
ще прегледам врата ти, ще те помоля да си завъртиш главата.
- Ще проверя рефлексите ти, усещането ти. - Добре.
Когато докосна врата по средата ето тук...
Без да обръщаш тялото си, само брадичката наляво.
- Има ли проблем? - Не.
Наляво докрая.
А сега надолу. Проблеми?
И навеждаш. Проблеми?
- Не. - Добре.
Когато правим рентгенови снимки на врата ти, докато го движиш,
важното е гръбначният стълб да бъде стабилен.
Ясно.
Костите трябва да са си на мястото. Трябва да се движат в синхрон.
- Ясно. - Имаш шипове.
Какво означава това?
Това означава, че имаш много износвания
- на врата. - Ясно.
Упражнявала си натиск върху него в последните шест-осем седмици тренировки
и нямаш симптоми.
СПЕЦИАЛИСТ ПО КОСТИ И СТАВИ
Съдейки по това, което ми казваш,
и прегледа ти,
- ще ти дам разрешение да се биеш. - Добре.
Това е заключението за момента.
В 14:00 часа имам видео интервю.
И ще пробвам екипа си.
Невероятно е. Обичам седмицата на двубоя.
Обичам да разписвам плакатите.
- Навсякъде ли мога да пиша? - Без лицето.
Добре. Супер.
Ти ще ме разведеш наоколо.
- Точно така. - Имам среща.
Радваме се, че се върна.
Нямах търпение да се върна. Обичам да се състезавам.
UFC ЗАЛА С ЕКИПИРОВКА
Човече, каква голяма ръка.
Обожавам това усещане да знам,
че ще вляза в клетката с някого.
Различни пози. Точно така е идеално.
Добре.
UFC ИНТЕРВЮ ПРЕДИ СРЕЩА
- Ето ме. - Прекрасна гледка. Добре дошла.
Най-добрата на света съм, искам да изляза и да го докажа,
но не можех заради контузиите ми.
UFC ФОТО
- Какво ще правим? - Обичайното.
- Добре. Благодаря. - С екипа.
- Сега какво? - Ще се качим на голямата сцена.
Психически съм готова за всичко. Борбата ме научи на това.
Занимавам се с борба от тригодишна.
КЛИНИКА, СПОРТНА МЕДИЦИНА
Може ли да отидем оттатък, за да мога да направя интервюто?
С мен е Татяна Суарес.
През годините си получавала всякакви контузии.
Какво ти минава през ума
- в такива моменти? - Трудно е,
но няма да позволя на това да ми попречи да правя нещата, които обичам.
Благодаря ти, Татяна. Оценявам го.
Оценявам го. Благодаря, че ме поканихте.
Извинявам се, че закъснях.
Усещането е хубаво. Вълнувам се.
Психически се чувствам добре. Мисля, че това е най-голямата
пречка понякога, да бъдеш психически готов
да се биеш с някого в клетка. Знаете какво имам предвид.
Правя гилотинни задушавания и подобни...
Когато започна да правя такива неща,
определено съм готова, щом мога това.
Искаш ли да си оставиш малко?
Винаги казвам, че имаш два мача.
Първият е свалянето на теглото и след това същинският двубой.
За някои спортисти свалянето на теглото е по-изнервящо,
отколкото срещата.
Ще сляза на 57,5.
Никой не обича тази част.
Никой не обича да се поти,
да носи найлонови дрехи. Тялото ти се сварява,
обезводнява се.
Потиш се.
- Знам. - Не трябва да спираш.
Прави каквото трябва, за да продължиш. Но не се преуморявай.
Удряй въздуха 20 секунди и след това се разходи.
Не прави нищо щуро.
Просто се движи и ходи.
Ще станеш след пет-десет минути и ще те претеглим.
- Няма ли да се претърколя? - Искаш ли?
Да, моля.
Просто проверявам дали можем да се претърколим.
Да направим колело?
45 минути?
Почти 45 минути. Около 44.
Добре.
44 минути. Можем да те покрием.
Добре съм.
Добре.
Бях забравила колко е ужасно.
Следваща на кантара - Татяна Суарес.
56,5 кг.
56,5 кг за Татяна Суарес.
След като се претеглят, доста хора
започват да ядат много. Аз не го правя.
Предпочитам да остана леко гладна,
защото това ме прави по-хищна, когато влизам в схватката.
В категория муха
Монтана де ла Роза се изправя срещу Татяна Суарес.
Татяна, чест е да те приветствам при завръщането ти.
Как успя да останеш всеотдайна и мотивирана за бъдещето си,
без да се сринеш под тежестта на всичките проблеми?
Майка ми ме възпита да бъда силна
и ако нещата не вървят така, както искам,
просто се изправям и намирам начин.
- Готово. - Боже. Дай ми прегръдка.
Липсваше ни!
Ти си корава.
- До скоро, момчета. - Чао. До скоро.
- Здрасти. - Здравей, мамо.
Здравей, миличко.
Как беше пътуването?
Валеше и дори имаше малко сняг.
В проход 15 падат големи мъгли понякога.
И е доста страшно, веднъж минах оттам
и не виждах нищо пред себе си.
Претеглянето лесно ли бе? Изглеждаш добре.
Нали не изглеждах изтощена на претеглянето?
- Видя ли претеглянето? - Не, не съм.
56,5 кг.
- Браво! - Официално 56,5...
Сега връзката ми с майка ми е добра.
По-лесно ми е да разбера много от нещата,
които правеше, и причините за това.
Когато си дете, не знаеш колко е тежък животът.
Обичам я, защото знам, че е искала най-доброто за мен.
Тя пожертва много и това беше болезнено за нея.
И най-вероятно е била самотна в това.
Благодарна съм за нея.
Родих децата си много млада и исках да успеят,
за да докажа, че децата ми могат да са успели.
Но нямах уменията да бъда родител.
Когато си млад, се ръководиш от хората край себе си.
Мисля, че тя ме буташе напред,
за да не повтарям нейните грешки
и да мога да имам по-добър живот от нея.
Помня, че ми разказа как веднъж ровела в колата си,
за да намери дребни пари за бензин,
за да ме заведе на тренировка.
Толкова беше отдадена на това да ми осигури
по-добър живот.
Винаги съм притеснена, когато ще има двубой.
Винаги съм притеснена.
Не се притеснявам, че няма да спечели.
Просто е майчински инстинкт. Дори дребните наранявания, като...
...когато си сцепи клепача. Дребните неща ме тревожат.
Тя ми е дъщеря. Притеснявам се, че не мога да я защитя.
Винаги ще се защитя.
Нали?
Децата ми ги бива в това.
Да, точно.
Мисля, че простих всичко на майка ми, защото...
Знам колко много ме обича. Виждам го, усещам го.
Знам, че би го направила отново, но...
Мисля, че тя се справи чудесно...
...с това, което имаше.
Да влезеш в клетка с друг спортист,
който тренира шест до осем седмици,
като те изучава, за да се бие с теб,
прави това един от най-напрегнатите спортове.
Различно е от много други спортове.
Всички погледи са върху теб. Не е отборен спорт.
Има опасност да бъдеш нокаутиран.
Много неща ти минават през ума.
Искаш ли да се помолиш с нас?
Добре. Отче, просто...
Благодаря Ти за всичко, което си направил за нас.
За това, че си до Татяна днес.
Помогни й да използва дарбите, дадени й свише,
и да помни откъде идва, Боже, и докъде е стигнала.
Дай й сила в борбата, в ума и в сърцето, Боже.
Обичаме те, Боже. В името на сина Ти се моля. Амин.
- Амин. - Амин.
- Благодаря. - Благодаря.
Има много емоции, много уязвими места,
много несигурност. Това как тя контролира това
показва, че Татяна е един от най-силните умове в ММА.
Тя получи контузии, травма на коляното и на врата,
но преодоля всички тях и все още има силен дух.
Въпреки, че е силна, това са емоции,
които могат да повалят всекиго и е важно за нея
да запази присъствие на духа и тя го прави.
Знам, че след няколко часа ще се справи невероятно.
Нещата, които правим, изискват дисциплина.
И трябва постоянно да си повтаряш едно нещо.
Колко много искам това? Колко усилено съм готова да работя?
Постоянно си представям
как съм на върха.
Наистина искам този момент да настъпи.
Затова ще направя всичко по силите си, за да успея.
Предпочитам загубата от това да рискувам
пред победата от това никога да не поема риск.
Мисля, че това е стъпка в правилната посока.
Намирам част от себе си в мига преди да стъпя на тепиха.
Чувствам се несломима.
Единственото нещо в ума ми е как да накарам противника да се откаже.
НЕПОБЕДЕНА
Бам. Ето ти го нокаута.
Може ли да пробваме още веднъж? Хватката гилотина?
Да.
Нараних си врата. Усети ли го?
Давай, мила.
Зад теб съм. Имаш цяла армия.
След близо четири години отсъствие
Татяна Суарес се завръща довечера.
Феновете на борбата навсякъде искат да видят как ще се представи в Октагона.
Разбира се, че съм притеснена. Винаги съм притеснена, когато тя се бие.
Но имам вяра в нея.
Сигурна съм, че ще се справи. Но разбира се, че ми е притеснено.
Татяна Суарес!
Първият й двубой от 2019 г. насам. Това е завръщането й.
Нека не забравяме, че Суарес се състезава цял живот.
Минали са четири години, но за нея това е нищо.
Тя е чудовище.
Когато става въпрос за борба, никой не може да се задържи толкова дълго.
КОВИНА, КАЛИФОРНИЯ
Де ла Роза се справя добре, нанася й много ъперкъти.
Дотук това е най-тежкото изпитание
за Суарес, да свали някого.
Показва колко сила има Де ла Роза. Категорията й
си проличава, оказва влияние.
Де ла Роза ще я поизпоти.
Браво. Събери бедрата. Мисли.
Суарес вдига глава и ще пробва пълна защита.
Това е типично за Татяна Суарес. Точно така печели битките си.
Но да видим... Монтана се изправя.
Монтана се справя добре. Вдигна се на крака.
Дава коляно зад нея.
Остани зад нея. Стой зад нея.
Красота.
Първите пет минути за Татяна Суарес от три години и половина в тефтерите...
Време е за втория рунд.
Изплюй протектора, Тати.
- Да. - Трябва да й нанасяш повече удари.
Движи се повече, намери си място.
Фейнтс, премести си главата. Премести си главата, чу ли?
- Доминик, след като я е нямало... - Давайте.
...дълго време заради контузии,
как е Татяна Суарес след пет минути?
Не знам как се чувства.
Знам обаче, че е готова за тази среща. Личи си.
Ще видим след този рунд. Ще се разбере.
Смачкай я, Татяна. Удари я с лакътя.
Удари я, давай. Сваляй я, свали я.
Суарес е толкова силна.
Добре се справя дотук.
Но я завъртат.
Можеш, Татяна. Дръж се.
Класическо хвърляне с главата и ръката.
- Не я пускай. - Де ла Роза може да избухне.
Не, тя тръгва надолу.
- Добър преден ключ на глава. - Еха.
Несъмнено, Дом.
Ще направи гилотина. Сяда и ето така...
- Може и да успее. - Заключи.
- Това е сериозно. - Потъва...
Задръж, Татяна.
Лека гримаса.
Суарес трябваше да е в странично положение.
Де ла Роза й остави място.
Може да се измъкне обаче. Справя се добре.
Ще се предаде.
- Ето го. - Ето така се прави.
Татяна Суарес. Голямо завръщане.
Събмишън във втори рунд.
- С гилотина. - Все още непобедена...
Давай, момиче.
Давай.
Завърнах се, копелета. Завърнах се.
Това си беше рисковано с тази гилотина.
Отказа се от доминантната позиция.
Класическа борба, минава отпред, ключ на глава.
Ето го и жиу-жицуто. Хвърля се с цяло тяло.
Щом е под брадичката, остава само да задържи.
И победителката чрез събмишън с хватка гилотина е
Татяна Суарес!
Татяна, кажи ми, колко е хубаво усещането? След четири години отсъствие от Октагона.
Боже, толкова съм щастлива.
Мечтая си за това отдавна,
защото не можех да се бия.
Страшно е трудно, когато не можеш да правиш това, което обичаш най-много,
а аз знам какво значи да изгубиш мечтата си.
Не исках да изгубя още една мечта, защото усещах...
Толкова се радвам, че мога да покажа на всички,
които преживяват трудности,
че трябва да имат вяра, защото нещата се оправят.
Оптимизмът, който ме поддържа, е нещо, на което ме научи майка ми.
Тя знаеше,
- че животът ми няма да е лесен. - Браво, мамо.
- Израснах с един родител.
Занимавам се с мъжки спорт
и цял живот слушам, че не ми е тук мястото.
Ето ме. Тук ми е мястото.
Поздравления за невероятното завръщане. Дами и господа, Татяна Суарес.
Уверени сме, че ще бъде шампион на UFC някой ден.
Няма спор по този въпрос.
Няма много спортисти, които са се завърнали
след това, което преживя Татяна Суарес.
Когато постигнеш нещо такова след отсъствие,
след като всички са ти казали, че е невъзможно
и че не си толкова добра, колкото другите
и все пак успееш, е невъзможно да те спрат.
Когато я хвана, се молех да не я пускаш.
- Знаех, че ще биеш. - Да.
Защото го изрепетира, точно преди да излезеш.
Каза ми: "Нека пробвам още една гилотина."
- Скочи и го направи. - Брат ми е на телефона. Как е?
Как се чувстваш?
Добре. Вълнувам се, човече. Толкова съм развълнувана. Искам да си тук.
Поздравления!
Сега ще съобщя за 50-те бона.
Благодаря, братле.
Получих 50 000 долара допълнително.
Да, да, казаха, че получаваш бонус.
- Чудех се за какво е това. - Майчице!
Да, дават ти бонус за представяне, ако се представиш много добре.
Ако направиш събмишън, получаваш бонус.
- Да, или нокаут. - Ясно.
Да, или ако направите шоу, това става,
когато се утрепете от бой. Не ти трябва.
Давай.
- Човече, ти си жестока. - Благодаря.
Имах нужда от това за себе си, за семейството ми,
за всички, които вярват в мен и не са се отказали от мен.
Върнах се. Толкова съм щастлива.
Когато я погледна, все още виждам бебето, което беше,
и когато я погледнах в очите,
видях нещо специално в нея.
Имах куп мечти за нея.
Нито една от тях не включваше борба, нито бойни изкуства.
Но исках да има страхотен живот.
Каквото и да поиска от живота, да й се случи.
Премина през ужасни неща, човече.
Но не е сломена.
Едва сега започва.
Тя няма да се пречупи.
Мисля, че това е целта на предизвикателствата.
Трябва да те направят по-добра.
Благодарна съм за всяка една трудност, пред която съм се изправила.
Това ми помогна да стана по-добър човек и по-добър спортист.
Това е част от наследството ми.
Не става въпрос за победите.
Искам да вдъхновя и другите да преследват мечтите и целите си.
И освен това, когато стане трудно, да продължат напред въпреки трудностите.
Превод на субтитрите: Теодора Гайдарова